เรื่องร้องเรียน: รบกวนเก็บขยะในซอยเทอดไท 55 บริเวณท้ายซอย ถ้าเข้ามาเก็บทางฝั่งบ้านเช่าทุกวันจันทร์และพฤหัส ก็รบกวนเข้ามาเก็บในบริเวณบ้านท้ายซอยด้วย จะใส่ถุงตั้งหน้าบ้าน หวังว่าวันพฤหัสนี้จะเริ่มเข้าเก็บนะค่ะ
การดำเนินการของเจ้าหน้าที่: ขอขอบคุณที่แจ้งข้อมูลเข้ามาค่ะ ฝ่ายรักษาความสะอาดดำเนินการจัดเจ้าหน้าที่เข้าจัดเก็บขยะบริเวณท้ายซอยเทอดไท 55 เรียบร้อยแล้ว ซึ่งซอยเทอดไท 55 รถเข้าจัดเก็บไม่ถึงเนื่องจากซอยเล็กและแคบ จึงจำเป็นต้องใช้เจ้าหน้าที่ประจำรถเป็นผู้เข้าไปชักลากขยะออกมาใส่รถเก็บขนมูลฝอยที่จอดรอด้านริมถนน โดยฝ่ายรักษาจัดรอบการจัดเก็บสัปดาห์ละ 2 วันคือ ทุกเช้ามืดวันอังคารและวันศุกร์  ทั้งนี้ ได้กำชับเจ้าหน้าที่ให้เข้าจัดเก็บให้ตรงตามวันเวลาที่กำหนดไว้และปฏิบัติหน้าที่ด้วยความรอบคอบ หากเจ้าหน้าที่จัดเก็บล่าช้าไปบ้างหรือไม่ทั่วถึงต้องขออภัยผู้แจ้งมา ณ ที่นี้ด้วยค่ะ
ความเห็นของผู้แจ้ง: ดีค่ะ จะได้บอกบ้านละแวกนี้ให้ตั้งให้ตรงวัน เพราะจุดที่เขตกำหนดมันไกลเกินไปสำหรับคนมีอายุแถวนี้ ขอบคุณที่เข้ามาช่วยจัดเก็บค่ะ
พื้นที่: แขวงปากคลองภาษีเจริญ เขตภาษีเจริญ กรุงเทพมหานคร